**David Kolomatis** (s. 25. helmikuuta 1989 Livingston, New Jersey, Yhdysvallat) on yhdysvaltalainen jääkiekkopuolustaja, joka pelaa ECHL-joukkue Manchester Monarchsissa toimien sen kapteenina. Hän on pelityyliltään all around -puolustaja. Kolomatis laukoo oikealta.

Ura
---

### Seuraura

Kolomatis syntyi ja pelasi varhaisimmat juniorivuotensa New Jerseyssä. OHL-joukkue Owen Sound Attack varasi hänet 219. pelaajana vuonna 2005. Kolomatis vietti kauden 2005–2006 Yhdysvaltain maajoukkueen kehitysohjelmassa pelaten mm. NAHL-liigaa, jonka jälkeen hän siirtyi Sound Attackiin kaudeksi 2006–2007. Kaudella 2007–2008 Kolomatis oli joukkueen paras syöttäjä, kolmanneksi paras pistemies ja tehokkain puolustaja tehoilla 9+36=45. Viimeisen OHL-kautensa 2008–2009 päätteeksi, huhtikuussa 2009 hän siirtyi amatööritry-out -sopimuksella loppukevääksi AHL-joukkue Providence Bruinsiin.

Los Angeles Kings varasi Kolomatisin viidennellä kierroksella 126. pelaajana NHL:n varaustilaisuudessa 2009. Hän siirtyi kaudeksi 2009–2010 seuran organisaatioon ja farmijoukkue Manchester Monarchsiin, mutta Kolomatis pelasi kautensa kuitenkin lokakuussa 2009 ammattilaistry-outin kautta tehdyllä AHL-sopimuksella. Hänen tulokaskautensa toi 76 runkosarjaottelussa tehot 8+21=29 sekä 15 playoff-ottelussa yhden syöttöpisteen. Syyskuussa 2010 Kolomatis teki kolmivuotisen tulokassopimuksen Kingsin kanssa. Hän pelasi kaikki sopimuskautensa kokonaan Monarchsissa, jonka tehokkain puolustaja Kolomatis oli kaudella 2012–2013 tehoilla 8+20=28.

Heinäkuussa 2013 Kolomatis teki vapaana agenttina vuoden mittaisen ja kaksisuuntaisen sopimuksen Washington Capitalsin kanssa. Hän pelasi kauden 2013–2014 myös kokonaan farmissa ja oli Hershey Bearsin tehokkain puolustaja tehoilla 7+23=30. Kaudeksi 2014–2015 Kolomatis siirtyi vuoden mittaisella sopimuksella SM-liigajoukkue Tapparaan. Hän vastasi Mestarien liigan otteluissa häneen kohdistuneisiin odotuksiin johtavana kiekollisena puolustaja ja iski kahdeksaan otteluun piste per peli -tahdilla tehot 4+4=8, joilla Kolomatis jakoi Tapparan sisäisen pistepörssin voiton Pekka Jormakan kanssa. Hän sai runkosarjan alussa paljon ylivoimavastuuta, mutta osoittautui kauden mittaan kuitenkin pettymykseksi ja teki runkosarjassa lopulta 45 ottelussa vain tehot 1+11=12. Kevään 2015 pudotuspeleissä Kolomatis ei mahtunut enää kertaakaan Tapparan kokoonpanoon. Hän voitti kauden päätteeksi SM-hopeaa.

Lokakuussa 2015 Kolomatis teki vuoden mittaisen sopimuksen aiemman seuransa, ECHL:ään pelaamaan siirtyneen Manchester Monarchsin kanssa. Kesken kauden 2015–2016, tammikuussa 2016 hän siirtyi sieltä loppukauden sopimuksella AHL-joukkue Toronto Marliesin riveihin. Kaudeksi 2016–2017 Kolomotis palasi taas vuoden mittaisella sopimuksella Manchester Monarchsiin.

### Maajoukkueura

Kolomatis edusti Yhdysvaltoja World U-17 Hockey Challengessa vuonna 2006, jolloin hän voitti hopeaa.

Muuta
-----

Kolomatisin pikkuveli Dan on myös jääkiekkoilija.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | New Jersey Rockets | AtJHL | 32 | 0 | 10 | 10 | 12 | – | – | – | – | – |
| 2005–2006 | US NTDP | NAHL | 16 | 1 | 0 | 1 | 4 | – | – | – | – | – |
| 2006–2007 | Owen Sound Attack | OHL | 67 | 4 | 16 | 20 | 54 | 4 | 0 | 0 | 0 | 0 |
| 2007–2008 | Owen Sound Attack | OHL | 68 | 9 | 36 | 45 | 68 | – | – | – | – | – |
| 2008–2009 | Owen Sound Attack | OHL | 63 | 18 | 28 | 46 | 52 | 4 | 2 | 2 | 4 | 0 |
|  | Providence Bruins | AHL | 4 | 0 | 0 | 0 | 0 | 16 | 0 | 1 | 1 | 2 |
| 2009–2010 | Manchester Monarchs | AHL | 76 | 8 | 21 | 29 | 30 | 15 | 0 | 1 | 1 | 2 |
| 2010–2011 | Manchester Monarchs | AHL | 70 | 8 | 20 | 28 | 58 | 7 | 2 | 2 | 4 | 2 |
| 2011–2012 | Manchester Monarchs | AHL | 58 | 5 | 20 | 25 | 12 | 4 | 0 | 1 | 1 | 4 |
| 2012–2013 | Manchester Monarchs | AHL | 46 | 8 | 20 | 28 | 18 | 4 | 0 | 0 | 0 | 6 |
| 2013–2014 | Hershey Bears | AHL | 61 | 7 | 23 | 30 | 22 | – | – | – | – | – |
| 2014–2015 | Tappara | SM-liiga | 45 | 1 | 11 | 12 | 22 | – | – | – | – | – |
| 2015–2016 | Manchester Monarchs | ECHL | 35 | 6 | 11 | 17 | 16 | – | – | – | – | – |
|  | Toronto Marlies | AHL | 23 | 1 | 3 | 4 | 8 | – | – | – | – | – |
| 7 kautta | yhteensä | AHL | 338 | 37 | 107 | 144 | 148 | 46 | 2 | 5 | 7 | 16 |
| 1 kausi | yhteensä | SM-liiga | 45 | 1 | 11 | 12 | 22 | – | – | – | – | – |

Lähteet
-------

* David Kolomatis The Internet Hockey Databasessa (englanniksi)
* David Kolomatis *Elite Prospects*. Everysport Media Group AB.  (englanniksi)

### Viitteet

1. 1 2 3 4  David Kolomatis *Elite Prospects*. Everysport Media Group AB.  (englanniksi)
2. 1 2  David Kolomatis The Internet Hockey Databasessa (englanniksi)
3. ↑  KOLOMATIS SIGNED TO ATO  2.4.2009. Providence, RI:  Providence Bruins. Viitattu 27.7.2014. (englanniksi)
4. ↑  Monarchs Assign King, Pelech to Ontario  2.10.2009. MANCHESTER, NH:  Los Angeles Kings. Viitattu 27.7.2014. (englanniksi)
5. ↑  Kings Sign Kolomatis  3.9.2010. LOS ANGELES:  Los Angeles Kings. Viitattu 27.7.2014. (englanniksi)
6. ↑  Capitals Sign David Kolomatis  6.7.2013. ARLINGTON, Va.:  Washington Capitals. Viitattu 27.7.2014. (englanniksi)
7. ↑  Tapparalle amerikkalaispuolustaja *Jatkoaika.com*.  25.7.2014. Jatkoaika r.y. Viitattu 27.7.2014.
8. ↑  Monarchs bring back Kolomatis, ink Diamond and Neilson  1.10.2015. Manchester Monarchs.  Arkistoitu 5.10.2015. Viitattu 1.11.2015. (englanniksi)
9. ↑  Tapparasta tuttu pakki jatkaa uraansa AHL:ssä  24.1.2015. SuomiKiekko. Viitattu 25.1.2016.
10. ↑  Manchester Monarchs Twitterissä (englanniksi)